b'\n_START_ARTICLE_\nPres\xc3\xb3 de Figueres\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici situat als afores de la ciutat en el moment de la seva construcci\xc3\xb3, per\xc3\xb2 proper a la zona de la Creu de la M\xc3\xa0 en l\'actualitat. Edifici fortificat per \xc3\xbas penitenciari, de planta quadrada amb un cos rectangular a davant per oficines i vigil\xc3\xa0ncia. L\'edifici pr\xc3\xb2piament dels presos t\xc3\xa9 un primer pis cobert per terrasses i llocs de vigil\xc3\xa0ncia, i un cos de dos pisos central. A la planta baixa les obertures s\xc3\xb3n en arc de mig punt i als pisos superiors amb llindes emmotllurades. Hi ha un fris, al que correspon un altell, i una cornisa amb merlets. Les teulades s\xc3\xb3n a doble vessant.\n_START_SECTION_\nHist\xc3\xb2ria\n_START_PARAGRAPH_\nEdificat a l\'antiga propietat del Sr. Torres anomenada "pati dels aspres" o "Oliver Gran". El 1904 es promulg\xc3\xa0 un decret pel que s\'ordena la construcci\xc3\xb3 d\'aquest centre penitenciari, que no ser\xc3\xa0 definitivament habilitat fins al 1917. El notari Salvador Dal\xc3\xad, pare del pintor, va fer el contracte. Del control de l\'edificaci\xc3\xb3 va tenir cura una junta formada per l\' alcalde, el  jutge, dos siputats provincials, cinc consellers, cinc ve\xc3\xafns majors d\'edat i contribuents. A l\'arxiu Municipal de Figueres se\'n conserven diversos pl\xc3\xa0nols. Entre les fonts consultables sobre l\'edifici hi ha les donacions de Giralt com el Real Decreto creando la Junta para la construcci\xc3\xb3n de la Nueva C\xc3\xa1rcel de Figueras. Figueres 1906. Im. M. Alegret. Reg. 27 Topogr\xc3\xa0fic 1162 o el Pliego de condiciones facultativas y econ\xc3\xb3micas Carcel Celular de Figueres. Figueres. Reg. 572 Topogr\xc3\xa0fic 1204.'